3. ลักษณะการประกอบธุรกิจ

3.1 ประวัติความเป็นมา

บริษัท ศรีไทยซุปเปอร์แวร์ จำกัด (มหาชน) “บริษัทฯ” ดำเนินธุรกิจครั้งแรกภายใต้ชื่อ
“หจก.อุตสาหกรรมศรีไทยพลาสติก” โดยมีนายสุมิตร เลิศสุมิตรกุล เป็นผู้ก่อตั้งเมื่อวันที่ 1 สิงหาคม
พ.ศ. 2506 ทำธุรกิจผลิตและจำหน่ายของใช้พลาสติกในครัวเรือน

ในปี พ.ศ. 2515 ได้เปลี่ยนชื่อกิจการเป็น “หจก.อุตสาหกรรมศรีไทยซุปเปอร์แวร์”
และปรับทีมบริหารโดยนำมืออาชีพ คือ นายสนั่น อังอุบลกุล เข้ามาเป็นผู้จัดการโรงงาน
และได้เพิ่มประเภทธุรกิจอีกประเภทหนึ่งคือ ผลิตเครื่องใช้เมลามีนบนโต๊ะอาหาร

ในปี พ.ศ. 2522 ได้เปลี่ยนกิจการจากห้างหุ้นส่วนจำกัดเป็นบริษัทจำกัด ในชื่อ “บริษัท
ศรีไทยซุปเปอร์แวร์ จำกัด” กิจการได้ขยายตัวเติบโตขึ้นตามลำดับ

บริษัทฯได้เข้าเป็นบริษัทจดทะเบียนในตลาดหลักทรัพย์แห่งประเทศไทยในวันที่ 2 ตุลาคม พ.ศ.
2534 โดยเพิ่มทุนจดทะเบียนจาก 170 ล้านบาท เป็น 200 ล้านบาท
และได้เปลี่ยนเป็นบริษัทมหาชนจำกัด เมื่อวันที่ 13 ธันวาคม พ.ศ. 2536

บริษัทฯเพิ่มทุนจดทะเบียนเป็น 470 ล้านบาท เมื่อวันที่ 14 มกราคม พ.ศ. 2537
และเพิ่มทุนจดทะเบียนอีกครั้งเป็น 500 ล้านบาท เมื่อวันที่ 19 มีนาคม พ.ศ. 2539
โดยมีหุ้นที่เรียกชำระมูลค่าครบแล้วจำนวน 400 ล้านบาท

ในเดือนกรกฎาคม ปี พ.ศ. 2540 จากผลกระทบจากวิกฤติเศรษฐกิจในภาคพื้นเอเชียแปซิฟิค
บริษัทฯจึงได้ปรับโครงสร้างหนี้ โดยเมื่อวันที่ 28 เมษายน พ.ศ. 2543
บริษัทฯได้แปลงหนี้ส่วนหนึ่งเป็นทุนตามแผนฟื้นฟูกิจการ เป็นเหตุให้ทุนชำระแล้วของบริษัทฯเพิ่มขึ้นจาก
400 ล้านบาท เป็น 2,857 ล้านบาท
หนี้ที่ได้รับผลกระทบจากแผนฟื้นฟูกิจการอีกจำนวนหนึ่งถูกแปลงสภาพเป็นหุ้นกู้มีประกันอัตราดอกเบี้ยลอยตัว
ซึ่งเมื่อบริษัทฯได้ชำระเสร็จสิ้นแล้ว
ศาลแพ่งกรุงเทพใต้ได้มีคำสั่งให้ยกเลิกการฟื้นฟูกิจการของบริษัทฯเมื่อวันที่ 15 กรกฎาคม พ.ศ.
2545 ตามพระราชบัญญัติล้มละลาย พ.ศ. 2483 มาตรา 90/70
มีผลให้อำนาจการบริหารงานกลับคืนสู่ผู้บริหารของบริษัทฯ

ในปี พ.ศ. 2548 คณะกรรมการบริษัทมีมติแต่งตั้งนายสนั่น อังอุบลกุล กรรมการผู้จัดการ
ให้ดำรงตำแหน่งประธานกรรมการและกรรมการผู้จัดการ แทนนายสุมิตร เลิศสุมิตรกุล
อดีตประธานกรรมการของบริษัทฯซึ่งได้ถึงแก่กรรม

บริษัทฯได้มีการปรับโครงสร้างใหม่ทางธุรกิจ
ซึ่งโครงสร้างใหม่จะประกอบด้วยสายธุรกิจพลาสติกโดยมีกลุ่มสินค้าหลัก ได้แก่
ผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน สายธุรกิจซื้อมาขายไป
และสายงานสนับสนุน โดยมีผลตั้งแต่วันที่ 1 ตุลาคม พ.ศ. 2549

ในปี พ.ศ. 2551 บริษัทฯได้ลดทุนจดทะเบียนและชำระแล้วจาก 2,857 ล้านบาท เป็น 2,709.9
ล้านบาท โดยการตัดหุ้นสามัญที่ซื้อคืนและไม่ได้จำหน่ายภายในระยะเวลา 3 ปี
นับจากวันที่ซื้อหุ้นคืนเสร็จสิ้น
ซึ่งเป็นไปตามโครงการซื้อหุ้นสามัญคืนเพื่อการบริหารทางการเงินและขั้นตอนทางกฎหมาย

ในส่วนของสายธุรกิจหลักทั้งผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
บริษัทฯได้มุ่งเน้นการลงทุนในเทคโนโลยีและเครื่องจักรใหม่
การพัฒนาคุณภาพสินค้าอย่างต่อเนื่องจนเป็นที่ยอมรับและโลกวางใจ
การสรรหาและพัฒนานวัตกรรมใหม่ๆ อยู่เสมอ
การพัฒนาและปรับปรุงกระบวนการผลิตให้มีประสิทธิภาพมากขึ้น
เพื่อรองรับกับการแข่งขันและผลักดันให้ธุรกิจเติบโตอย่างยั่งยืน
การก้าวไปสู่การเป็นผู้ผลิตบรรจุภัณฑ์เครื่องดื่มในอันดับต้นๆ ของประเทศไทย
ด้วยเทคโนโลยีและสินค้าของบริษัทฯที่มีส่วนช่วยลดต้นทุนสินค้าของลูกค้าจากการใช้วัตถุดิบน้อยลง
และมีส่วนช่วยอนุรักษ์สิ่งแวดล้อม ตลอดจนการขยายฐานการผลิตและการจัดจำหน่ายไปต่างประเทศ
ส่งผลให้ธุรกิจและรายได้ของบริษัทฯมีการเติบโตเป็นลำดับ

สำหรับธุรกิจเครือข่ายเอสเนเจอร์
บริษัทฯได้คัดสรรสินค้าที่หลากหลายและเปี่ยมด้วยคุณภาพสำหรับใช้ในชีวิตประจำวันหรือเป็นผลิตภัณฑ์ที่ผ่านการทดสอบจากการใช้งานจริงและมีตลาดขนาดใหญ่รองรับ
เช่น สารอินทรีย์ชนิดใหม่สำหรับพืชที่เป็นกลุ่มผลิตภัณฑ์สำหรับภาคการเกษตร เป็นต้น
มาจำหน่ายในระบบการขายตรงแบบหลายชั้น (Multi-level Marketing)
ภายใต้ตราสินค้าเอสเนเจอร์ “SNatur”
ซึ่งนอกจากจะมีวัตถุประสงค์เพื่อเสริมสร้างรายได้ให้แก่สายธุรกิจซื้อมาขายไปของบริษัทฯแล้ว
บริษัทฯยังมุ่งหวังที่จะผลักดันให้สินค้าเอสเนเจอร์เป็นอีกหนึ่งทางเลือกของผู้บริโภค
ควบคู่ไปกับการก้าวไปสู่ระบบธุรกิจเครือข่ายที่โดดเด่น จูงใจ
และเป็นโอกาสในการสร้างรายได้ให้แก่ผู้ประกอบอาชีพอิสระและสมาชิกที่ต้องการสร้างเครือข่าย
ปัจจุบันธุรกิจเครือข่ายเอสเนเจอร์สามารถขยายฐานสมาชิกและลูกค้า
ตลอดจนส่งสินค้าไปจำหน่ายยังประเทศเพื่อนบ้าน ได้แก่ ประเทศเมียนมาร์และลาว
และยังสามารถเติบโตได้อีกในอนาคต

3.2 ภาพรวมการประกอบธุรกิจของกลุ่มบริษัท

ภาพรวมการประกอบธุรกิจของกลุ่มบริษัทส่วนใหญ่จะอยู่ภายใต้โครงสร้างเดียวกันกับโครงสร้างธุรกิจหลักของบริษัทฯ
ได้แก่
สายธุรกิจพลาสติกซึ่งประกอบด้วยผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
และสายธุรกิจซื้อมาขายไป เนื่องจากกลุ่มบริษัทได้วางกลยุทธ์ให้การทำธุรกิจมีลักษณะครบวงจร
ลดการพึ่งพาธุรกิจนอกกลุ่ม เพื่อเสริมสร้างศักยภาพในการแข่งขันของกลุ่มบริษัทให้มากขึ้น
สำหรับกลุ่มบริษัทย่อยที่ทำธุรกิจแม่พิมพ์ซึ่งถือว่าเป็นหัวใจสำคัญของสายธุรกิจพลาสติก
และกลุ่มบริษัทในเครืออื่นๆ ที่ทำธุรกิจนอกเหนือจากธุรกิจหลักทั้งสองของบริษัทฯ
จะถูกจัดอยู่ในกลุ่มสายธุรกิจอื่น

3.3 โครงสร้างรายได้

โครงสร้างรายได้ของกลุ่มบริษัทสามารถแยกออกตามสายธุรกิจ คือ
สายธุรกิจพลาสติกซึ่งประกอบด้วย ผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
สายธุรกิจซื้อมาขายไปและสายงานแม่พิมพ์ ดังนี้:-

[]

หมายเหตุ บริษัทฯได้เปิดเผยรายละเอียดเพิ่มเติมไว้ในหมายเหตุประกอบงบการเงินสำหรับปี
สิ้นสุดวันที่ 31 ธันวาคม พ.ศ. 2555 หัวข้อ 6
ข้อมูลจำแนกตามส่วนงานทางธุรกิจและส่วนงานทางภูมิศาสตร์ หน้า 28 – 29

3.4 โครงสร้างยอดขายของกลุ่มบริษัทศรีไทยซุปเปอร์แวร์

[]

โครงสร้างยอดขายของกลุ่มบริษัทศรีไทยซุปเปอร์แวร์ (ต่อ)

[]

(1) บริษัท โคราช ไทย เทค จำกัด เริ่มดำเนินธุรกิจและมีรายได้ในปี พ.ศ. 2554

(2) บริษัท พี.อี.ที. บโลว์ จำกัด เริ่มดำเนินธุรกิจและมีรายได้ในปี พ.ศ. 2555

(3) บริษัท ชีวามาลา จำกัด ยกเลิกสายธุรกิจแม่พิมพ์ ได้แก่ บริการงานชุบ ขัด กัดลายแม่พิมพ์
    ในปี พ.ศ. 2555 เนื่องจากธุรกิจมีการแข่งขันสูงและงานรับจ้างมีกำไรน้อย

หมายเหตุ :

1.  โครงสร้างยอดขายของกลุ่มบริษัทศรีไทยซุปเปอร์แวร์เปรียบเทียบ 3 ปี ระหว่างปี พ.ศ.
    2553 – 2555 ดังตารางข้างต้น เป็นยอดขายจากงบการเงินเฉพาะบริษัทของแต่ละบริษัท
    โดยยังไม่ได้ตัดรายการระหว่างกันออก

2.  อัตราแลกเปลี่ยนที่ใช้ในการแปลงค่าเงินสกุลต่างประเทศของบริษัทในเครือที่อยู่ในต่างประเทศของบริษัทฯมีดังนี้

[]

3.5 วิสัยทัศน์ ภารกิจหลัก และทิศทางธุรกิจของบริษัทฯ

บริษัทฯได้ประกาศวิสัยทัศน์ ภารกิจหลัก และทิศทางธุรกิจระหว่างปี พ.ศ. 2553 – 2555
เพื่อให้ผู้บริหารในระดับต่างๆ ตลอดจนพนักงานทุกระดับในองค์กรได้รับทราบ มีความเข้าใจร่วมกัน
และประสานงานกัน
เพื่อร่วมกันช่วยผลักดันให้บริษัทฯสามารถบรรลุในเป้าหมายที่มุ่งหวังและก้าวไปในทิศทางธุรกิจที่กำหนดไว้อย่างมั่นคง
นอกจากนี้ บริษัทฯยังได้เผยแพร่วิสัยทัศน์ ภารกิจ และทิศทางธุรกิจดังกล่าวต่อสาธารณชน คู่ค้า
และผู้มีส่วนได้เสียทุกกลุ่มของบริษัทฯได้รับทราบ
เพื่อเพิ่มความเชื่อมั่นในทิศทางและอนาคตของบริษัทฯ
และดำเนินธุรกิจร่วมกันกับบริษัทฯได้อย่างมั่นใจ

วิสัยทัศน์ (Vision)

เป็นบริษัทชั้นนำของประเทศไทย ในการเป็นผู้ผลิตและจัดจำหน่าย

ผลิตภัณฑ์พลาสติก ตลอดจนผลิตภัณฑ์เครื่องใช้ในครัวเรือน ในระดับสากล

ภารกิจหลัก (Mission)

1.  ภารกิจด้านการตลาด

  เพิ่มส่วนแบ่งตลาดในประเทศและขยายตลาดไปต่างประเทศ ด้วยผลิตภัณฑ์ที่มีคุณภาพและมาตรฐาน

2.  ภารกิจด้านการผลิต

    1.  ผลิตภัณฑ์ที่มีคุณภาพดีด้วยต้นทุนต่ำ สามารถแข่งขันกับตลาดโลกได้
        โดยมีระบบการบริหารการผลิตที่มีมาตรฐาน

    2.  ปรับปรุงและพัฒนาผลิตภัณฑ์ใหม่ เพื่อสนองความต้องการของตลาด

3.  ภารกิจต่อลูกค้า

  ปรับปรุง และรักษามาตรฐานสินค้า เพื่อสร้างความมั่นใจและความพึงพอใจของลูกค้า
  ด้วยการให้บริการที่ประทับใจแก่ลูกค้าอย่างสม่ำเสมอ

4.  ภารกิจด้านการบริหาร

  ส่งเสริมให้บุคลากรได้รับการพัฒนา เพิ่มคุณค่าและมีความก้าวหน้าในอาชีพ
  มีความปลอดภัยในการทำงาน และรับผิดชอบต่อสังคม ไม่สร้างมลภาวะต่อสิ่งแวดล้อม

ทิศทางธุรกิจ

บริษัท ศรีไทยซุปเปอร์แวร์ จำกัด (มหาชน)

ระหว่างปี พ.ศ. 2553 – 2555

(ประกาศ ณ วันที่ 24 ธันวาคม พ.ศ. 2552)

1.  เราจะพัฒนาซุปเปอร์แวร์ (Superware) ให้เป็น แบรนด์ระดับสากล (Global Brand)
    ที่คนทั่วไปรู้จักและยอมรับในความโดดเด่นทางด้านคุณภาพ (Quality) ความเป็นธรรม
    (Fairness) และความรับผิดชอบต่อสังคม (Social Responsibility)

2.  เราจะเสริมสร้างให้กลุ่มธุรกิจศรีไทยซุปเปอร์แวร์เติบโตอย่างมีคุณภาพ ดังนี้ :

    1.  ธุรกิจพลาสติก :

        1.  ผลิตภัณฑ์เพื่องานอุตสาหกรรม

        -   ตลาดต่างประเทศ ให้มีการเติบโตในเชิงรุก ไปสู่ตลาดภูมิภาคในกลุ่มประเทศ
            AFTA

  ในการขยายส่วนแบ่งการตลาดควบคู่ไปกับการสร้างผลกำไรทางธุรกิจ

-   ตลาดภายในประเทศ พัฒนาตลาดให้เติบโตอย่างต่อเนื่อง ตลอดจนรักษาและขยายส่วน

  แบ่งตลาด
  เพื่อเพิ่มอัตรากำไรอย่างมั่นคงด้วยการให้ความสำคัญกับกลุ่มสินค้าที่มีการเติบโตของตลาดและให้ผลตอบแทนสูง

-   ขยายสายผลิตภัณฑ์ มุ่งเน้นการพัฒนาเทคโนโลยีการผลิตสินค้าเพื่องานอุตสาหกรรม

  สินค้าประเภทบรรจุภัณฑ์อาหาร เครื่องดื่ม และสินค้าใหม่อื่นๆ
  เพื่อให้ครอบคลุมลูกค้าได้อย่างหลากหลาย

2.  ผลิตภัณฑ์เครื่องใช้ในครัวเรือน

-   ตลาดต่างประเทศ มุ่งสู่การเป็นผู้นำโลก (World Leader) ทางด้านสินค้าเมลามีน

  อย่างยั่งยืน โดยให้ความสำคัญกับนวัตกรรม พร้อมกับการพัฒนาและขยายตลาดไปยังประเทศต่างๆ
  ทั่วทุกภูมิภาค

-   ตลาดภายในประเทศ พัฒนาตลาดให้เติบโตอย่างต่อเนื่อง รักษาและขยายส่วนแบ่งตลาด

  และเพิ่มอัตรากำไรอย่างมั่นคง

-   ขยายฐานการผลิต ไปสู่ประเทศที่มีศักยภาพทั้งในด้านการผลิตที่มีต้นทุนต่ำ และเอื้อ

  ต่อการขยายฐานลูกค้าและตลาดใหม่ โดยเฉพาะในประเทศอินเดีย

2.  ธุรกิจซื้อมาขายไป :

-   พัฒนาระบบการขายแบบหลายชั้น (MLM) ให้เป็นยุทธวิธีโดดเด่นทางด้านการตลาด
    เพื่อขยายขอบเขตทางธุรกิจและเพิ่มความหลากหลายของสินค้า

3.  เราจะให้ความสำคัญเป็นอันดับแรกในการพัฒนาความรู้
    และทักษะของบุคลากรของเราทุกคนทุกระดับอย่างสม่ำเสมอ เพื่อให้เป็นบุคลากรที่มีคุณค่า
    มีคุณภาพชีวิต เจริญเติบโตควบคู่ไปกับการเติบโตของธุรกิจ

4.  เราจะมุ่งมั่นในการสร้างนวัตกรรมให้เกิดขึ้นทั้งทางด้านการผลิต
    ด้านการตลาดและการให้บริการ เพื่อธุรกิจสามารถแข่งขันในระดับสากลได้

5.  เราจะร่วมกันสร้างวัฒนธรรมองค์กร ที่หล่อหลอมให้พนักงานมีน้ำหนึ่งใจเดียวกันทำงานเป็นทีม
    มีความรักในองค์กร และมีจิตสำนึกที่จะรับผิดชอบร่วมกัน

6.  เราจะมุ่งเน้นในการปรับปรุงคุณภาพสินค้า ลดต้นทุนการผลิต และส่งมอบสินค้าให้ตรงเวลา
    เพื่อสร้างความได้เปรียบในการแข่งขัน และรักษาความเป็นผู้นำตลาดของสินค้าหลักต่างๆ
    ของเราได้อย่างยั่งยืน

7.  เราจะใช้เทคโนโลยีสารสนเทศที่ทันสมัยมาสนับสนุนขั้นตอนการทำงานต่างๆ
    เพื่อให้เกิดความรวดเร็ว ถูกต้องแม่นยำ และเป็นปัจจุบันให้มากที่สุด